സര്വ സന്നാഹം... ദുബായ്: ഐസിസി ട്വന്റി20 ലോകകപ്പ് ക്രിക്കറ്റിനു മുന്നോടിയായുള്ള സന്നാഹ മത്സരത്തില് ഇംഗ്ലണ്ടിനെതിരേ ഇന്ത്യക്ക് ആറ് വിക്കറ്റ് ജയം. സ്കോര്: ഇംഗ്ലണ്ട് 20 ഓവറില് 1885. ഇന്ത്യ 19 ഓവറില് 1923. ഇംഗ്ലണ്ടിനായി മൊയീന് അലി 20 പന്തില് 43 നോട്ടൗട്ട്, ലിയാം ലിവിംഗ്സ്റ്റണ് 20 പന്തില് 30, ജോണി ബെയര്സ്റ്റൊ 36 പന്തില് 49 എന്നിവരാണ് തകര്ത്തടിച്ചത്. ഇന്ത്യക്കായി ഓപ്പണിംഗിനിറങ്ങിയത് കെ.എല്. രാഹുലും ഇഷാന് കിഷനും. രാഹുല് 24 പന്തില് മൂന്ന് സിക്സും ആറ് ഫോറും അടക്കം 51 റണ്സ് അടിച്ചശേഷമാണ് പുറത്തായത്. നേരിട്ട 36ാം പന്തില് ഇഷാന് കിഷനും അര്ധസെഞ്ചുറിയിലെത്തി. 46 പന്തില് മൂന്ന് സിക്സും ഏഴ് ഫോറും അടക്കം 70 റണ്സ് അടിച്ച ഇഷാന് കിഷന് റിട്ടയേര്ഡ് ഹര്ട്ട് ആയി. മൂന്നാം നന്പറായെത്തിയ വിരാട് കോഹ്ലി 12 പന്തില് 11 നിരാശപ്പെടുത്തി. ഋഷഭ് പന്ത് 14 പന്തില് 29 നോട്ടൗട്ട്, ഹാര്ദിക് പാണ്ഡ്യ 10 പന്തില് 12 നോട്ടൗട്ട് എന്നിവരുടെ അവസരോചിത ഇന്നിംഗ്സില് ഇന്ത്യ ഒരു ഓവര് ബാക്കിനില്ക്കേ ജയം സ്വന്തമാക്കി. പാക്കിസ്ഥാന്, ദക്ഷിണാഫ്രിക്ക ജയിച്ചു ട്വന്റി20 ലോകകപ്പ് സന്നാഹ മത്സരങ്ങളില് പാക്കിസ്ഥാനും ദക്ഷിണാഫ്രിക്കയും ജയം സ്വന്തമാക്കി. പാക്കിസ്ഥാന് വെസ്റ്റ് ഇന്ഡീസിനെ ഏഴു വിക്കറ്റിനും ദക്ഷിണാഫ്രിക്ക അഫ്ഗാനിസ്ഥാനെ 41 റണ്സിനുമാണു കീഴടക്കിയത്. ടോസ് ജയിച്ച വിന്ഡീസിനെ പാക് ബൗളര്മാര് 20 ഓവറില് ഏഴ് വിക്കറ്റ് നഷ്ടത്തില് 130ല് ഒതുക്കി. ബാറ്റിംഗില് ക്യാപ്റ്റനും ട്വന്റി20 ലോക ഒന്നാം നന്പര് ബാറ്ററുമായ ബാബര് അസം 41 പന്തില് 50, ഫഖാര് സമാന് 24 പന്തില് 46 നോട്ടൗട്ട് എന്നിവര് തിളങ്ങി. അഫ്ഗാനിസ്ഥാനെതിരേ ടോസ് ജയിച്ച് ബാറ്റിംഗിനിറങ്ങിയ ദക്ഷിണാഫ്രിക്ക എയ്ഡെന് മാര്ക്രം 48, തംബ ബൗമ 31, വാന് ഡെര് ഡസെന് 21 എന്നിവരിലൂടെ 20 ഓവറില് അഞ്ച് വിക്കറ്റ് നഷ്ടത്തില് 145 റണ്സ് നേടി. അഫ്ഗാനിസ്ഥാന്റെ മറുപടി 20 ഓവറില് എട്ടു വിക്കറ്റ് നഷ്ടത്തില് 104ല് അവസാനിച്ചു. ദക്ഷിണാഫ്രിക്കയ്ക്കായി തബ്രൈസ് ഷാംസി നാല് ഓവറില് 18 റണ്സിനു മൂന്നു വിക്കറ്റ് വീഴ്ത്തി.